Andrea della Robbia

**Andrėja dela Robija** (, g. 1435 m. spalio 20 – m. 1525 m. rugpjūčio 4 d.) – italų renesanso skulptorius-keramikas iš Florencijos.

## Biografija
Andrėja dela Robija gimė apie 1435 m. spalio 20 d. Florencijoje. Jis buvo ketvirtuoju vilnos prekiautojo Marko di Simonės ir jo žmonos Antonijos vaikas. Andrėjos dėdė buvo garsus skulptorius ir keramikas Luka dela Robija. Pirmuosius skulptoriaus mokslus Andrėja išėjo dėdės dirbtuvėje ir joje dirbo. Po 1482 m. Lukos dela Robijos mirties Andrėja perėmė vadovavimą jo dirbtuvėms. Robijų glazūruotos keramikos darbai, altoriniai ir kitokie religiniai reljefai buvo labai populiarūs ne vien Toskanoje, bet ir plačiai Italijoje. Andrėjos asmeninis stilius buvo labai skirtingas nuo Lukos, kurio reljefai labiau sekė pasakomojo pobūdžio scenų suformuota estetika. Iš jų Andrėja išvystė didelio formato polichromuotų reljefinių religinių scenų žanrą (kaip, pvz., reljefas Šv. Kryžiaus bazilikoje Florencijoje). Brandžiausiems Andrėjos darbams būdingas ryškus natūralizmas, kaip jo garsiausiais kūriniais įvardijamiems reljefams Ospedale degli Innocenti (1463 m.) našlaičių prieglaudos fasade, kuriuose vaizduojamos turtingų florentiečių paramos prašančios beglobių vaikų figūros. Kiti svarbiausi Andrėjos užsakymai buvo atlikti pranciškonų bendruomenėms, tarp jų Šv. Pranciškaus statula *Santa Maria degli Angeli* bažnyčioje Asyžiuje ir reljefai *La Verna* vienuolyno bažnyčioms Kjuzyje. Prato *Santa Maria delle Carceri* bažnyčiai buvo sukurti kiti Andrėjos pažymėtini darbai. Andrėja turėjo net 12 sūnų, iš kurių 5 darbavosi keramikos dirbtuvėje. Andrėja dela Robija mirė 1525 m. rugpjūčio 4 d. Florencijoje. Jo pažymėtini sūnūs Džovanis Džirolamas, Luka Jaunesnysis ir Ambrodžas toliau dirbo keramikais, bet Robijų giminės menas vėliau XVI a. prarado savo įkvėpimą, tapo pernelyg perkrautų kompozicijų ir konfliktuojančių spalvų.

## Darbų galerija

Vaizdas:Spedale innocenti, putto.JPG| Vaiko tondas, 1463 m., Ospedale degli Innocenti fasadas, Florencija
Vaizdas:Spedale degli innocenti, tondo andrea della robbia 04.JPG| Vaiko tondas, 1463 m., Ospedale degli Innocenti fasadas, Florencija
Vaizdas:Andrea della robbia (attr.), madonna col bambino e tre cherubini, 1470-1520 ca..JPG| „Madona su kūdikiu ir angelais“, Luvras, Paryžius
Vaizdas:Andrea della robbia, madonna col bambino e santi, cappella del noviziato, 1480 ca. 01.JPG| Medičių koplyčios altorius, „Mergelės Marijos karūnavimas“, apie 1480 m., Šv. Kryžiaus bazilika, Florencija
Vaizdas:Firenze, chiesa della misericordia, interno, pala di andrea della robbia 02.JPG| Altorinis reljefas, Šv. Marijos Gailestingumo (*della Misericordia*) bažnyčia, Florencija
Vaizdas:Chiesa delle carceri, int., fregio andrea della robbia, san luca.JPG| „Šv. Lukas“, *Santa Maria delle Carceri* bažnyčia, Pratas


## Šaltiniai
* Encyclopaedia Britannica
* [L’Enciclopedia Italiana](http://www.treccani.it/enciclopedia/andrea-della-robbia_(Dizionario-Biografico)/)
* museothyssen.org
* Katalikų enciklopedija

## Nuorodos

* Roderick Conway Morris. „Della Robbia: A Story of Invention and Immortality“. 2009 05 15, „New York Times“
* Andrea della Robbia WGA tinklalapyje
* [Luca della Robbia ir giminės biografija [Giorgio Vasari] „Le Vite“ (anglų k.)]